༤༽གླིང་གེ་སར་ཟེར་བ་ལོ་རྒྱུས་སྟེང་དངོས་སུ་བྱུང་མྱོང་བའི་མི་སྣ་ཞིག་མིན་པའི་རྟགས་ནི།གླིང་སྒྲུང་གི་བརྗོད་བྱའི་ནང་དུ་མིའི་བློ་ཡུལ་ལས་འདས་པའི་སྣང་ཚུལ་སྐོར་མང་བ་དང་།དེ་ལས་ཀྱང་སྒྲུང་རྙིང་དག་གི་རྗོད་ཚིག་ལ་ནང་འགལ་སོགས་མང་པས་སོ་ཟེར་མཁན་ཚོས།ལོ་རྒྱུས་སྙན་རྩོམ་ཞེས་པའི་མིང་བརྡའི་གོ་བ་ཕྲ་ཞིབ་ཏུ་མ་ལོན་པ་དང་།ལྷག་པར་དུ་མི་རིགས་རང་ལ་ལོ་རྒྱུས་དང་།རྣམ་ཐར།རྟོགས་བརྗོད།བསྟོད་པ་སོགས་རྣམ་པ་མི་འདྲ་བའི་རྗོད་སྒོ་སྣ་ཚོགས་ཀྱི་དབྱེ་བ་ཡོད་པ་ལ་བསམ་བློ་མ་བཏང་བ་དང་།དེ་ལས་ཀྱང་གླིང་སྒྲུང་ནི་ལོ་ངོ་དགུ་བརྒྱ་ཙམ་གྱི་དུས་ཡུན་ནང་ཚོགས་པ་དང་སྲིད་གཞུང་གིས་རྩ་འཛུག་འོག་གཅིག་གྱུར་རང་བཞིན་ལས་བྱུང་བ་ཞིག་ཡེ་ནས་མིན་པར།ཡུལ་སྲོལ་ཁ་སྐད་མི་གཅིག་པའི་བོད་ཡུལ་ཆེན་པོའི་ས་ཆ་ཡུལ་ལུང་སོ་སོ་ནས་གླིང་རྗེ་དམ་པའི་མཛད་རྣམ་ཚན་པ་ཚན་པ་བྱས་ཏེ།རྒྱ་ཆེའི་མི་མང་གིས་རང་མོས་བརྩོན་པས་བཞེངས་བསྐྲུན་བྱས་པ་ཡིན་པའི་གནས་ཚུལ་ལ་འདང་ཡེ་ནས་བརྒྱབ་མ་མྱོང་བས་རེད་སྙམ།